Televõrk (film)

"Televõrk" ("Network") on 1976. aastal valminud USA satiiriline draamafilm, mille režissöör on Sidney Lumet ja mille produtseeris Metro-Goldwyn-Mayer. Paddy Chayefsky stsenaariumi järgi lavastatud film räägib fiktiivsest televõrgust Union Broadcasting System, mis võitleb kehvade reitingutega. Ettevõtte õnn pöördub, kui oma saate kinnipanekust teada saanud uudisteankur teatab vaatajatele, et kavatseb otse-eetris korraldada enesetapukatse. Filmi peaosatäitjad on Faye Dunaway, William Holden, Peter Finch (oma viimases filmirollis), Robert Duvall, Wesley Addy, Ned Beatty ja Beatrice Straight. "Televõrk" pälvis laialdast kriitikute poolehoidu, eriti käsikirja ja osatäitjate osas. Film oli ka rahaliselt edukas ning teenis üheksa nominatsiooni 1977. aasta Oscarite jagamisel, sealhulgas parima filmi eest. Film võitis neist neli: parima meespeaosatäitja Oscar läks Finchile, kes teenis esimese näitlejana postuumselt Oscari, parima naispeaosatäitja Oscar läks Dunawayle, parima naiskõrvalosatäitja Oscar läks Straightile, kes tegi kõigi aegade lühema Oscari võitnud rolli, ning Chayefsky teenis oma teise parima algupärase stsenaariumi Oscari. 2000. aastal tunnistati film kultuuriliselt oluliseks ning võeti USA Kongressi raamatukogu Riiklikku Filmiregistrisse. 2002. aastal valis Producers Guild of America "Televõrgu" nende kuulsuste halli filmina, mis "püstitas uue standardi ameerika meelelahutuses." Filmi käsikirja peetakse üheks kõigi aegade parimaks ning 2005. aastal valis USA stsenaristide gild selle filmiajaloo kümne parima hulka. 2007. aastal asetas Ameerika Filmiinstituut filmi parimate USA filmide edetabelis (AFI's 100 Years...100 Movies) 64. kohale. Faye Dunaway – Diana Christensen William Holden – Max Schumacher Peter Finch – Howard Beale Robert Duvall – Frank Hackett Wesley Addy – Nelson Chaney Ned Beatty – Arthur Jensen Jordan Charney – Harry Hunter Conchata Ferrell – Barbara Schlesinger Darryl Hickman – Bill Herron Roy Poole – Sam Haywood William Prince – Edward George Ruddy Beatrice Straight – Louise Schumacher Marlene Warfield – Laureen Hobbs Arthur Burghardt – Great Ahmed Kahn Kathy Cronkite – Mary Ann Gifford Filmi kaadritagust teksti loeb Lumeti filmides tihti kaasa teinud näitleja Lee Richardson. "Network (15)". United Artists. British Board of Film Classification. 1. november 1976. Originaali arhiivikoopia seisuga 18. aprill 2017. Vaadatud 8. augustil 2023. "Beatrice Straight performance length". Serving Cinema. Originaali arhiivikoopia seisuga 6. august 2017. Vaadatud 9. oktoobril 2016. "The 49th Academy Awards (1977) Nominees and Winners". oscars.org. Originaali arhiivikoopia seisuga 11. jaanuar 2015. Vaadatud 3. oktoobril 2011. "Librarian of Congress Names 25 More Films to National Film Registry". Library of Congress. Originaali arhiivikoopia seisuga 3. aprill 2019. Vaadatud 6. mail 2020. Archive of Producers Guild Hall of Fame – Past Inductees, Producers Guild of America official site. Accessed October 31, 2010. Original site. Chayefsky, Paddy. Network (1976) screenplay (PDF). Originaali arhiivikoopia (PDF) seisuga 14. mai 2023. NARRATOR: This story is about Howard Beale who was the network news anchorman on UBS-TV "101 Greatest Screenplays". Writers Guild of America, West. Originaali arhiivikoopia seisuga 22. november 2016. Vaadatud 29. novembril 2015. "AFI'S 100 YEARS…100 MOVIES — 10TH ANNIVERSARY EDITION". American Film Institute (inglise). Vaadatud 23. veebruaril 2024. Televõrk andmekogus IMDb (inglise) Televõrk andmekogus Filmiveeb